Source: https://ispis.sk/judikatura/KSKE/2Sd30/2012
Timestamp: 2020-04-03 05:11:34+00:00

Document:
KSKE 2 Sd 30/2012 - iSpis
iSpis Judikatúra – KSKE 2 Sd 30/2012
KS v Košiciach, dátum 18.09.2012, sp.zn. KSKE 2 Sd 30/2012
§ 70 zákona č. 461/2003 § 82 zákona č. 461/2003 § 250l zákona č. 463/2003 § 71 ods. 1 zákona č. 463/2003 § 70 ods. 1 zákona č. 463/2003 § 72 zákona č. 463/2003 § 71 ods. 2 zákona č. 463/2003 § 71 ods. 3 zákona č. 463/2003 § 71 ods. 4 zákona č. 463/2003 § 71 ods. 6 zákona č. 463/2003 § 71 zákona č. 463/2003 § 250q ods. 2 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 2Sd/30/2012 Identifikačné číslo súdneho spisu: 7012200405 Dátum vydania rozhodnutia: 18. 09. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7012200405.2
Krajský súd v Košiciach samosudkyňou JUDr. Evou Baranovou, v právnej veci navrhovateľky M. O., bývajúcej v E., H. Č.. XX, proti odporcovi Sociálnej poisťovni, ústredie, Bratislava, Ul. 29. augusta č. 8, o invalidný dôchodok, takto
P o t v r d z u j e rozhodnutie odporcu z 09.05.2012 č. XXX XXX XXXX X.
Odporca rozhodnutím z 25.01.2012 priznal navrhovateľke podľa § 70 a § 82 zákona č. 461/2003 Z.z. zákona o sociálnom poistení v znení neskorších predpisov (ďalej iba zákon o sociálnom poistení ) od 25. novembra 2011 invalidný dôchodok v sume 152,40 eur mesačne.
Navrhovateľka podala v zákonnej lehote návrh na preskúmanie tohto rozhodnutia, pretože nesúhlasí so 45 %-nou mierou poklesu schopností vykonávať zárobkovú činnosť, ktorá bola stanovená posudkovým lekárom.
Odporca navrhol napadnuté rozhodnutie vydané v priebehu konania potvrdiť ako vecne správne.
Súd podľa § 250l a nasl. O.s.p. preskúmal napadnuté rozhodnutie odporcu, oboznámil sa s dávkovým a administratívnym spisom odporcu, ako aj ďalšími rozhodnutiami vydanými po začatí konania na súde a zistil tento skutkový stav.
Rozhodnutím z 25.01.2012 odporca priznal navrhovateľke od 22.11.2011 invalidný dôchodok v sume 152,40 eur mesačne. Rozhodol na podklade posudku posudkového lekára sociálneho poistenia pobočky Košice 15.12.2011, podľa ktorého navrhovateľka je invalidná podľa § 71 ods.1 zákona o sociálnom poistení s mierou schopností vykonávať zárobkovú činnosť 45 % v porovnaní so zdravou fyzickou osobou.
Po podaní opravného prostriedku bol zdravotný stav navrhovateľky posudzovaný posudkovým lekárom sociálneho poistenia Sociálnej poisťovne, ústredie, pracovisko Košice dňa 17.04.2012. V posudku sa konštatuje, že navrhovateľka sa asi 5 rokov lieči pre cukrovku II. typu, najprv diétou a PAD, pre neuspokojivú kompenzáciu od začiatku tohto roku je pridaný inzulín s uspokojivými hodnotami glykémie.
Podľa priložených odborných lekárskych nálezov klinicky je bez výraznejších prejavov komplikácie cukrovky, bez kolísania hodnôt, ktorá je pri súčasnej liečbe dobre kompenzovaná. Sú prítomné známky ťažkého syndrómu karpálneho tunela, kde je doporučené operačné riešenie, ktoré navrhovateľka t.č. odkladá. Funkčné postihnutie obličiek je I. štádia podľa klasifikácie v kombinácii s vaskulárnou nefrosklerózou a diabetickou nefropátiou. Takémuto stavu ako rozhodujúcemu zdravotnému postihnutiu cukrovky s dobrou kompenzáciou bez výraznejších klinických prejavov chronickej komplikácie naďalej zodpovedá 40 %-ná miera poklesu schopností vykonávať zárobkovú činnosť s navýšením o 10 % pre prítomné aj klinické prejavy obojstranného karpálneho tunela, ako aj výraznú tučnotu na celkovú 50 %-nú mieru poklesu schopností vykonávať zárobkovú činnosť. Podľa pracovnej rekomandácie navrhovateľka môže vykonávať prácu len v prostredí bez fyzickej záťaže, dvíhania a nosenia ťažkých bremien a s možnosťou diétneho stravovania.
Odporca vzhľadom na tento posudkový záver rozhodnutím z 09.05.2012 zrušil rozhodnutie z 25.01.2012 o priznaní invalidného dôchodku a ďalším rozhodnutím z 09.05.2012 č. XXX XXX XXXX X priznal navrhovateľke od 22. novembra 2011 invalidný dôchodok v sume 169,30 eur mesačne.
Navrhovateľka vyslovila nespokojnosť s 50 %-nou mierou poklesu schopností vykonávať zárobkovú činnosť a predložila súdu ďalšie lekárske správy, ktoré podľa jej názoru dokumentujú zhoršený zdravotný stav.
Lekárske nálezy z odborných vyšetrení (cievne, nefrologické, endokrinologické, očné, z cievnej chirurgie) boli vyhodnotené posudkovým lekárom sociálneho poistenia v posudku z 09.08.2012. Konštatoval, že celkový zdravotný stav navrhovateľky aj podľa znovu doložených odborných lekárskych nálezov naďalej zdôvodňuje 50 %-nú mieru poklesu schopností vykonávať zárobkovú činnosť tak, ako to uviedol v posudku zo 17.04.2012.
Navrhovateľka nesúhlasila s posudkovým záverom a so stanovenou mierou poklesu vykonávať zárobkovú činnosť z dôvodu, že si musí 3 x denne pichať inzulín, čo bolo vylúčené keď pracovala ako operátorka výroby v automobilke.
Podľa § 70 ods.1 zákona o sociálnom poistení poistenec má nárok na invalidný dôchodok, ak sa stal invalidným, získal počet rokov dôchodkového poistenia uvedený v § 72 a ku dňu vzniku invalidity nespĺňa podmienky nároku na starobný dôchodok, alebo mu nebol priznaný predčasný starobný dôchodok.
Dlhodobo nepriaznivý zdravotný stav je taký zdravotný stav, ktorý spôsobuje pokles schopností vykonávať zárobkovú činnosť a ktorý má podľa poznatkov lekárskej vedy trvať dlhšie ako 1 rok (§ 71 ods.2 zákona o sociálnom poistení) .
Pokles schopností vykonávať zárobkovú činnosť sa posudzuje porovnaním telesnej schopnosti, duševnej schopnosti a zmyslovej schopnosti poistenca s dlhodobo nepriaznivým zdravotným stavom a telesnej schopnosti, duševnej schopnosti a zmyslovej schopnosti zdravej fyzickej osoby (§ 71 ods.3 prvá veta zákona o sociálnom poistení) .
Vykonaným dokazovaním bolo zistené, že navrhovateľka nepreukázala splnenie jednej zo zákonných podmienok pre vznik nároku na invalidný dôchodok, to invaliditu podľa § 71 zákona o sociálnom poistení. Jej zdravotný stav bol po podaní opravného prostriedku posudzovaný posudkovým lekárom sociálneho poistenia, ústredia Sociálnej poisťovne, ktorý po vyhodnotení aktuálnych lekárskych nálezov rovnako ako posudkový lekár stanovil rozhodujúce zdravotné postihnutie u navrhovateľky endokrinné choroby, poruchy výživy a premeny látok zaradené do kapitoly IV, položka 1, písm.b/ prílohy č. 4 zákona o sociálnom poistení a určil maximálnu sadzbu miery poklesu schopností vykonávať zárobkovú činnosť 40 %. Túto mieru navýšil o 10 % pre choroby podporného a pohybového aparátu z dôvodov prítomnosti a klinických prejavov obojstranného karpálneho tunela a výraznú obezitu. Určenie miery poklesu schopností vykonávať zárobkovú činnosť posudkový lekár odôvodnil vo svojom posudku, z ktorého vyplýva, že sa zaoberal všetkými zdravotnými ťažkosťami, ktoré boli zistené objektívnym odborným vyšetrením u navrhovateľky. Súd tento posudkový záver považuje za jednoznačný, správny a zodpovedajúci obsahu lekárskych nálezov. Navrhovateľka nepredložila súdu žiadne nové dôkazy, ktoré by spochybňovali alebo vyvracali záver posudkového lekára. Z toho dôvodu súd podľa § 250q ods.2 O.s.p. rozhodnutie z 09.05.2012 vydané v priebehu konania na súde potvrdil ako vecne správne.
Navrhovateľka nebola v konaní úspešná, preto súd jej nepriznal právo na náhradu trov konania, odporcovi toto právo zo zákona nepatrí.

References: § 70
 § 82
 § 250
 § 71
 § 70
 § 72
 § 71
 § 71
 § 71
 § 71
 § 71
 § 250
 § 42
 § 221
 § 205
 súd 
 súd 
 § 70
 § 82

Súd 
 § 250
 § 71
 § 70
 § 72
 § 71
 Súd 
 súd 
 § 250
 súd